laion/Wikipedia-Exotic huggingface dataset:
রিচার্ড ব্রানসন

স্যার রিচার্ড চার্লস নিকোলাস ব্রানসন (জন্ম ১৮ জুলাই ১৯৫০) হলেন একজন ইংরেজ ব্যবসায়ী এবং বিনিয়োগকারী। তিনি ভার্জিন গ্রুপের প্রতিষ্ঠাতা হিসেবে সবচেয়ে বেশি পরিচিত। রিচার্ড ব্রানসন মাত্র ১৬ বছর বয়সে "স্টুডেন্ট" নামে একটি ম্যাগাজিন প্রকাশ করেন। ১৯৭০ সালের দিকে তিনি গানের রেকর্ড মেইলের মাধ্যমে গ্রাহলের বাসায় পৌছে দেওয়ার ব্যবসা শুরু করেন। ১৯৭২ সাল নাগাদ এই ব্যবসা ধীরে ধীরে বড় হতে থাকলে তিনি গানের রেকর্ডের স্টোর প্রতিষ্ঠা করেন। এই স্টোরই পরবর্তীকালে ভার্জিন মেগাস্টোরে রূপ নেয়। ১৯৮০ সালের দিকে ব্রানসনের রেকর্ড ব্যবসা ও মেগাশপের ব্যবসা ফুলে ফেঁপে ওঠে। ১৯৮২ সালে তিনি ভার্জিন আটলান্টিক ও ভার্জিন রেকর্ডস মিউজিক লেভেল প্রতিষ্ঠা করেন। ফোর্বসের বিলিয়নিয়ারের তালিকা অনুযায়ী রিচার্ড ব্রানসন হলেন যুক্তরাজ্যের চতুর্থ ধনী নাগরিক। তার আনুমানিক মোট সম্পদের পরিমাণ প্রায় ৪.৬ বিলিয়ন মার্কিন ডলার। ব্রানসন লন্ডনের ব্ল্যাকহেথে জন্মগ্রহণ করেন। তিনি ছিলেন ব্যারিস্টার এডওয়ার্ড জেমস ব্রানসনে এবং ইভা হান্থলি ব্রানসনের জ্যৈষ্ঠ পুত্র। তার দাদা রাইট অনারেবল স্যার জর্জ আর্থার হারউইন ব্রানসন ছিলেন হাই কর্মরত অফ জাস্টিসের প্রধান বিচারক। ষোল বছর বয়স পর্যন্ত তিনি স্কুল শিক্ষা গ্রহণ করেন। স্কুলে তার ফলাফল ছিল অত্যন্ত হতাশাজনক কিন্তু পরবর্তীতে জনসাধারণের সাথে যোগাযোগের ক্ষেত্রে ব্যাপক প্রতিভাব প্রদর্শন করেন। "Richard Branson"। Forbes। মার্চ ২০১২। সংগ্রহের তারিখ ২ ফেব্রুয়ারি ২০১৩।  Losing My Virginity (p.239) "I do not believe in God, but as I sat there in the damaged [balloon] capsule, hopelessly vulnerable to the slightest shift in weather or mechanical fault, I could not believe my eyes." "London's 1000 most influential people 2010: Tycoons & Retailers"। Evening Standard। London। ২৬ নভেম্বর ২০১০। ৩ মার্চ ২০১১ তারিখে মূল থেকে আর্কাইভ করা। সংগ্রহের তারিখ ১১ জুন ২০১১।  Hawn, Carleen (১ আগস্ট ২০০৬)। "Branson's Next Big Bet"। CNN। সংগ্রহের তারিখ ২২ মে ২০১০।  "Edward Branson"। The Daily Telegraph। London। ৮ মে ২০১১।  "Births", The Times, 12 July 1950, pg. 1 orthcoming Marriages", The Times, 22 June 1949, pg.7. "Welcome to Bishopsgate School"। ৪ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০০৬।  "Famous people with Dyslexia"। Dyslexiaonline.com। ৩০ মার্চ ২০১০। সংগ্রহের তারিখ ১৪ সেপ্টেম্বর ২০১০।  Branson, Richard. Losing My Virginity: How I've Survived, Had Fun, And Made a Fortune Doing Business My Way, 1999, Three Rivers Press. আইএসবিএন ০-৮১২৯-৩২২৯-৩ Branson, Richard. Losing My Virginity, Revised Edition First Published in Great Britain by Virgin Books Limited, London, 2002 Branson, Sir Richard and Prescott, Colin. To the Edge of Space: The Adventures of a Balloonist, 2000, Box tree. আইএসবিএন ০-৭৫২২-১৮৬৫-৪ Branson, Sir Richard. Sir Richard Branson, the Autobiography, 2002, Longman. আইএসবিএন ০-৫৮২-৫১২২৪-৭ Branson, Sir Richard. Losing my virginity: The autobiography, 2005, আইএসবিএন ০-৭৫৩৫-১০২০-০ জীবনী প্রবেশদ্বার ব্যবসা ও অর্থনীতি প্রবেশদ্বার Branson's blog on virgin.com
অ্যাডভেঞ্চার্স অব হাক্‌লবেরি ফিন্

অ্যাডভেঞ্চার্স হাক্‌লবেরি ফিন্ (ইংরেজি: Adventures of Huckleberry Finn, The Adventures of Huckleberry Finn) যা পরে দি অ্যাডভেঞ্চার্স হাক্‌লবেরি ফিন্ হিসেবেও প্রকাশ হয়েছে একটি বিখ্যাত কিশোর উপন্যাস যার লেখক মার্ক টোয়েইন। এটি ১৮৮৪ সালের ডিসেম্বরে যুক্তরাজ্যে প্রথম, এবং ১৮৮৫ সালের ফেব্রুয়ারিতে যুক্তরাষ্ট্রে প্রকাশিত হয়। এই উপন্যাস কয়েকটি শ্রেষ্ঠ আমেরিকান উপন্যাসের মধ্যে জায়গা করে নিয়েছে। এই বইটি মূলত হাক্‌লবেরি “হাক্” ফিনকে নিয়ে যে টম সয়্যারের বন্ধু এবং মার্ক টোয়েইন রচিত টম সয়্যার সিরিজের অন্যতম চরিত্র। এই বইটি “দি অ্যাডভেঞ্চার্স অফ টম সয়্যারের’’ পর্ব উপন্যাস। এই উপন্যাসে লেখক মূলত মিসিসিপি নদীর তীরোবর্তী জনগোষ্ঠীর জীবনযাপনের সুবিস্তর বর্ণনা দিতে চেয়েছেন। এই বইটি প্রকাশ হওয়ার ২০ আগের সেইসব সমাজের অবস্থান ও রূপ তুলে ধরছেন লেখক, মার্ক টোয়েইন। Digitized copy of the 1st US edition, http://archive.org/stream/adventureshuckle00twaiiala#page/n9/mode/2up%7C ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Adventures of Huckleberry Finn উইকিমিডিয়া কমন্সে অ্যাডভেঞ্চার্স অব হাক্‌লবেরি ফিন্ সংক্রান্ত মিডিয়া রয়েছে। অ্যাডভেঞ্চার্স হাক্‌লবেরি ফিন্ (Full-Text) অ্যাডভেঞ্চার্স হাক্‌লবেরি ফিন্. Digitized copy of the first American edition from Internet Archive (1885). গুটেনবের্গ প্রকল্পে অ্যাডভেঞ্চার্স হাক্‌লবেরি ফিন্ অ্যাডভেঞ্চার্স হাক্‌লবেরি ফিন্, ১২৫তম বার্ষিকী সংস্করণ[স্থায়ীভাবে অকার্যকর সংযোগ]. University of California Press, 2010.
এনভিডিয়া

এনভিডিয়া কর্পোরেশন সান্তা ক্লারা, ক্যালিফোর্নিয়াতে অবস্থিত যুক্তরাষ্ট্রভিত্তিক প্রযুক্তি কোম্পানি। এরা প্রধানত গ্রাফিক্স প্রোসেসিং ইউনিট (জিপিইউ) এবং মোবাইলের জন্যে চিপ তৈরি করে। এনভিডিয়া কোম্পানির তৈরিকৃত গেটফোর্স জিপিইউ মূলত এএমডি র তৈরিকৃত রেডন এর প্রতিদ্বন্দ্বী হিসেবে বাজারজাত করা হয়। জিফোর্স কোয়াড্রো টেগ্রা টেসলা এনফোর্স "NVIDIA CORP 2014 Annual Report Form (10-K)" (XBRL)। United States Securities and Exchange Commission। মার্চ ১৩, ২০১৪।  "NVIDIA CORP 2015 Q1 Quarterly Report Form (10-Q)" (XBRL)। United States Securities and Exchange Commission। মে ২১, ২০১৪।  উইকিমিডিয়া কমন্সে এনভিডিয়া সংক্রান্ত মিডিয়া রয়েছে। দাপ্তরিক ওয়েবসাইট Nvidia.com drivers download page GeForce.com, official gaming community site টেমপ্লেট:Nvidia
বিবি খানম মসজিদ

বিবি খান্যম মসজিদ (ফার্সি: مسجد بی بی خانم; উজবেক: Bibi-Xonum machiti) একটি ঐতিহাসিক জামে মসজিদ, যা সামারকান্দ, উজবেকিস্তানে অবস্থিত। এর নামকরণ করা হয় ১৪শতকের শাসক আমির তৈমুরের স্ত্রী’র নামানুসারে। এর স্ময়কার তোলা ছবি, যা রঙিন করেছেন অগ্রগানী চিত্রগ্রাহক Sergei Mikhailovich Prokudin-Gorskii, যাতে ১৮৯৭ সালের ভূমিকম্পে ধ্বংস হয়েছিল। বাইরের দেয়ালের দৈর্ঘ্য ১৬৭ মিঃ (১৮২.৬৩ গজ) এবং প্রস্থ ১০৯ মিঃ (১১৯.২০ গজ)। এই মসজিদের উপরের প্রধান গম্ভুজের সর্বোচ্চ উচ্চতা ৪০ মিঃ এবং এর প্রবেশদ্বার উচ্চটায় ৩৫ মিঃ। এই মসজিদের প্রাঙ্গনে মধ্যে একটি বড় মার্বেল পাথরের তৈরী কোর’আন শরীফ রয়েছে। ১৩৯৯ সালের ভারতীয় সমর যুদ্ধের পরে তৎকালীন শাসক তৈমুর সিদ্ধান নেন যে, তার নব্য রাজধানী সামারকান্দে একটি বিশাল মসজিদ নির্মাণ করবেন। মসজিদটি নির্মাণ হয় অত্যন্ত দামী পাথর দিয়ে যা ভারতীয়দের বিপক্ষে যুদ্ধে জয়ের বৈশিষ্ট্য বহন করে। Ruy Gonzáles de Clavijo এর মতে, ৯০ টি অধীগ্রহণকৃত হাতী এই দামী পাথরগুলো বহনের কাজে ব্যবহৃত হয় যাতে সুউচ্চভাবে সামারকান্দের বিবি খান্যম মসজিদটি সুউচ্চভাবে নির্মাণ সম্ভব হয়। মসজিদটির নির্মাণকাজ সমাপ্ত হয় ১৩৯৯ থেকে ১৪০৪ সালের মধ্যে। যাহোক এক শতক ধরে মসজিদটি অব্যবহারের ফলে ধীরে ধীরে তা ধ্বংসের সম্মুখীন হয়। এই মসজিদটি ধ্বংসের উপক্রম হওয়ার প্রধান কারণ হল, এর নির্মাণ ত্রুটি, এবং এটি অতি দ্রুত নির্মাণ হওয়ার ফলে তা দূর করা সম্ভব হয় নি। তাই এর কিছু অংশ আস্তে আস্তে ভেঙে পড়ে। ১৮৯৭ সালের ভূমিকম্পে এর একটি অংশ ভেঙে পড়ে। যাহোক ১৯৭৪ সালে উজবেকিস্তান সরকার এই মসজিদটি পুনঃনির্মাণের কাজ শুরু করে। ফলে এখন যে মসজিদ দেখা যাচ্ছে তা একেবারেই নতুন এবং এর প্রতিষ্ঠাকালীন কোন কাজ এখন আর অবশিষ্ট নেই। সিয়োব বাজার যা বিবি খান্যমের পাদদেশে অবস্থিত যা ৬০০ বছরের পুরনো। ১৯০৫-১৯১৫ মসজিদের প্রধান অংশের উপর গম্বুজ, যার উচ্চতা ৪০ মিঃ পাথরের কুরআন শরীফ উজবেকিস্তানের পর্যটন উজবেকিস্তানের ভূগোল 10. Xurshid Davron. Bibixonim qissasi (Khurshid Davron. The narration of the Bibi-Khanum),Tashkent,.1991 উইকিমিডিয়া কমন্সে বিবি খান্যম মসজিদ সংক্রান্ত মিডিয়া রয়েছে। বিবি-খানম মসজিদের ছবি ও তথ্য (ইংরেজি) মসজিদের ৩৬০° দৃশ্য (ইংরেজি) মসজিদের অবস্থান (ইংরেজি)
তারিক আলি

তারিক আলি (Punjabi, উর্দু: طارق علی‎‎; জন্ম: ২১ অক্টোবর ১৯৪৩) হচ্ছেন একজন পাকিস্তানি বংশোদ্ভূত ব্রিটিশ লেখক, সাংবাদিক ও চলচ্চিত্রকার। নিউ লেফট এবং সিন পারমিসো পত্রিকার সম্পাদকীয় কমিটির সদস্য এবং তিনি নিয়মিত দ্য গার্ডিয়ান, কাউন্টার পাঞ্চ, এবং লন্ডন রিভিউ অফ বুকস ইত্যাদিতে লেখেন। তারিক আলির গ্রন্থগুলোর মধ্যে রয়েছে, পাকিস্তান: মিলিটারি রুল অ্যান্ড পিপলস পাওয়ার (১৯৭০), ক্যান পাকিস্তান সার্ভাইভ? দ্য ডেথ অফ এ স্টেট, বুশ ইন ব্যাবিলন (২০০৩), স্ট্রিট ফাইটিং ইয়ারস, ক্ল্যাশ অব ফান্ডামেন্টালিজমসঃ ক্রুসেডস, জিহাদ এবং আধুনিকতা (২০০২), এ ব্যাংকার অফ অল সিজনস (২০০৭), দ্য ওবামা সিনড্রোম (২০১০)। তার ইসলাম চতুষ্টয় সিরিজের প্রথম উপন্যাস শ্যাডোজ আন্ডার পমেগ্রানাটে ট্রি জার্মানিতে বেস্ট সেলার হয়। Tariq Ali Biography ওয়েব্যাক মেশিনে আর্কাইভকৃত ১ অক্টোবর ২০০৭ তারিখে, Contemporary Writers, accessed 31 October 2006 "As 250 Killed in Clashes Near Afghan Border, British-Pakistani Author Tariq Ali on Pakistan, Afghanistan, and the Ongoing U.S. Role in Regional Turmoil ওয়েব্যাক মেশিনে আর্কাইভকৃত ১৪ নভেম্বর ২০০৭ তারিখে". Democracy Now!. 10 October 2007. Retrieved on 11 October 2007. Tariq Ali Official webpage
২০০১ জম্মু ও কাশ্মীর বিধানসভায় জঙ্গি হামলা

২০০১ সালের ১ অক্টোবর জইশ-ই-মুহাম্মদ জঙ্গিরা শ্রীনগরে জম্মু ও কাশ্মীর রাজ্য বিধানসভা চত্বরে একটি গাড়িবোমা ও ৩ জন ফিদায়েন আত্মঘাতী জঙ্গির সাহায্যে একটি বিস্ফোরণ ঘটায়। এই বিস্ফোরণে ৩৮ জন নাগরিক ও ৩ জন ফিদায়েন জঙ্গি নিহত হয়। অফিস ছুটির পর দুপুর দুটোয় বিস্ফোরণটি ঘটে। একজন জঙ্গি বিস্ফোরক-ভর্তি জিপ নিয়ে মূল ফটকের সামনে এসে বিস্ফোরণ ঘটায়। অন্যান্য জঙ্গিরা বিধানসভা ভবনে ঢুকে গিয়ে নিয়ন্ত্রণ নিজের হাতে তুলে নেয়। কয়েক ঘণ্টা নিরাপত্তারক্ষীদের সঙ্গে সংঘর্ষের পর সব জঙ্গিই মারা যায়। বিধায়কেরা কেউ নিহত হয়নি। কারণ বিধানসভা ভবনটি এই ঘটনার কিছুদিন আগে একটি অগ্নিকাণ্ডে ক্ষতিগ্রস্ত হওয়ায় বিধায়কেরা অন্য একটি অস্থায়ী ভবনে কাজ চালাচ্ছিলেন। প্রবীণ নেতারা বিধানসভায় ছিলেন না। বিধানসভার অধ্যক্ষকে নিরাপত্তারক্ষীরা নিরাপদে বাইরে বের করে আনতে পেরেছিল। জইশ-ই-মুহাম্মদ জঙ্গিগোষ্ঠীটি এই বিস্ফোরণের দায় স্বীকার করে। তারা পাকিস্তানি নাগরিক ওয়াজাহাত হুসেনকে আত্মঘাতী জঙ্গি বলে উল্লেখ করে। এর পর ভারত সরকার কঠোর ভাষায় পাকিস্তান সরকারকে প্রতিক্রিয়া জানায়। এই প্রতিবাদপত্রে বলা হয়েছিল, “সীমান্তের ওপারে ঘৃণা ও সন্ত্রাসের চর্চা ভারত মেনে নেবে না। ভারতের ধৈর্যের সীমা আছে।” জম্মু ও কাশ্মীরের তৎকালীন মুখ্যমন্ত্রী ফারুক আব্দুল্লাহ জঙ্গি হানায় নিহত ৩৮ জনকে শহিদ আখ্যা দেন এবং পাকিস্তানের বিরুদ্ধে ষড়যন্ত্রের অভিযোগ আনেন। তিনি বলেছিলেন, “পাকিস্তানের বিরুদ্ধে এখনই যুদ্ধ ঘোষণা করে জঙ্গি প্রশিক্ষণ শিবিরে বোমা নিক্ষেপ করা উচিত। আমাদের ধৈর্য শেষ হয়ে আসছে।” ২০০৬ শ্রীনগর বোমা বিস্ফোরণ ২০১৩ শ্রীনগর জঙ্গি হামলা ২০১৩ বেমিনা সিআরপিএফ ক্যাম্প জঙ্গি হামলা Fidayeen storm J&K House, kill 29 ওয়েব্যাক মেশিনে আর্কাইভকৃত ৮ নভেম্বর ২০২০ তারিখে, The Tribune, 2001-10-02 AN AUDACIOUS STRIKE ওয়েব্যাক মেশিনে আর্কাইভকৃত ৭ ডিসেম্বর ২০০৪ তারিখে, Frontline (magazine), 2001-10-13 Bomb blast at J&K assembly entrance, 29 killed, 40 hurt, Rediff.com, 2001-10-01 31 Killed in Attack on Kashmir Legislature, The Los Angeles Times, 2001-10-02 Militants attack Kashmir assembly, BBC, 2001-10-01 Bombing at Kashmir assembly kills at least 29, CNN, 2001-10-01 World Briefing | Asia: India: Kashmir Mourns 38 Attack Victims, The New York Times, 2001-10-04 সন্ত্রাসবাদ প্রবেশদ্বার
ঘোষ দন্তমূলীয় উষ্মধ্বনি

ঘোষ দন্তমূলীয় ঊষ্মধ্বনি একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় [z] বাংলা লিপিতে ‌‌‌‌‌জ়্ বা ইংরেজিতে z যেমন "ব্লাউজ়", চিজ়", "জ়েব্রা", "ব্রাউজ়ার" ইত্যাদি, বা ইংরেজিতে "zoo", "has" ইত্যাদি। বাংলা বর্ণমালায় "জ" বর্ণটি শব্দের সঙ্গে "়" (নুকতা) মিশিয়ে এই আওয়াজ হয়। শুদ্ধ বাংলায় শুধু যে বিদেশী কথায় রয়ছে (যেমন "ব্লাউজ"), সেগুলিতে ব্যবহার হয়, যদিও আঞ্চলিক উপভাষায় এই ধ্বনিটি খুব ঘন-ঘন ব্যবহার করা হয়, যেমন পূর্বাঞ্চলিক বাংলা "আইজ়" (শুদ্ধ "আজ")।
আতিকুজ্জামান খান

আতিকুজ্জামান খান (১৯২১ - ১০ই মার্চ, ১৯৮৩) ছিলেন বাংলাদেশী কূটনীতিক, সাংবাদিক এবং ক্রীড়া ভাষ্যকার। কলকাতায় জন্মগ্রহণ করলেও তার পৈতৃক নিবাস ছিল মানিকগঞ্জের দাদারোখীতে। দেশ বিভাগের পূর্বে আতিকুজ্জামান খান কলকাতায় স্টেটসম্যান, অমৃতবাজার, হিন্দুস্থান স্ট্যান্ডার্ড, স্টার অব ইন্ডিয়া প্রভৃতি পত্রিকায় সাংবাদিকতা করেন। দেশ বিভাগের (১৪ই আগস্ট, ১৯৪৭) পর ঢাকায় এসে আতিকুজ্জামান খান মর্নিং নিউজ এবং পরে অবজারভার পত্রিকায় কর্মরত ছিলেন। ১৯৬২ থেকে ১৯৭৩ সাল পর্যন্ত ঢাকা বিশ্ববিদ্যালয়ের সাংবাদিকতা বিভাগের রিডার ও বিভাগীয় চেয়ারম্যান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের বিরোধিতা করে বক্তৃতা বিবৃতি প্রদান করে বিতর্কিত হন। আতিকুজ্জামান খান ঢাকা বেতার কেন্দ্রের সংবাদ বিশ্লেষক এবং ক্রীড়া ভাষ্যকার ছিলেন। সত্তর দশকের শেষের দিকে তিনি কলকাতায় বাংলাদেশ দূতাবাসের ডেপুটি হাইকমিশনার হিসেবে কর্মরত ছিলেন। দিগন্ত, Daily Nayadiganta-নয়া। "স্ম র ণ : আতিকুজ্জামান খান"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২২-০১-০৭।  Press in East Pakistan: A Study in Content Analysis (গবেষণামূলক গ্রন্থ) Dream Image (কবিতার বই)
নিরক্ষরেখা

০° নিরক্ষরেখা বা বিষুবরেখা বলতে কোন গ্রহের মেরুগুলো থেকে সমান দূরে অবস্থিত গ্রহপৃষ্ঠ প্রদক্ষিণকারী একটি কাল্পনিক বৃত্তকে বোঝায়। সহজ ভাষায় এটি একটি কাল্পনিক রেখা যা পৃথিবীর মাঝ বরাবর এবং উত্তর মেরু এবং দক্ষিণ মেরু থেকে সমান দুরত্বে কল্পনা করা হয় এবং যা পৃথিবীকে দক্ষিণ গোলার্ধ এবং উত্তর গোলার্ধে ভাগ করে।এই রেখাটির মান ০°। একে বিষুবীয় রেখাও বলা হয়। যেহেতু পৃথিবী সূর্যের সন্মুখে ৬৬.৫° কোণ করে প্রদক্ষিণ করে তাই,সূর্য সর্বদা নিরক্ষরেখা/বিষুবরেখার উপর অবস্থান করে না। মার্চ থেকে শুরু করে জুন পর্যন্ত সূর্য উত্তর গোলার্ধে অবস্থান করে।সেই সময় উত্তর গোলার্ধে গ্রীষ্ম ঋতু দেখা যায়,এরপর ধীরে ধীরে পৃথিবী প্রদক্ষিণের ফলে দক্ষিণ গোলার্ধে সূর্যের সামনে আসে। অর্থাৎ জুন মাসের পর থেকে সূর্য দক্ষিণ গোলার্ধের দিকে অগ্রসর হয়, বিষুবরেখা কে অতিক্রম করে। উইকিমিডিয়া কমন্সে নিরক্ষরেখা সংক্রান্ত মিডিয়া রয়েছে।
আতিকুল ইসলাম (সঙ্গীতশিল্পী)

আতিকুল ইসলাম (১৯৩৫ - ২ এপ্রিল ১৯৭৫) ছিলেন একজন বাংলাদেশী সঙ্গীতশিল্পী। বাংলাদেশে রবীন্দ্র সঙ্গীত জনপ্রিয় করে তোলার ক্ষেত্রে তার উল্লেখযোগ্য অবদান রয়েছে। আতিকুল ১৯৩৫ সালে চাঁদপুরে জন্মগ্রহণ করেন। শান্তিনিকেতনের বিশ্বভারতী বিশ্ববিদ্যালয় থেকে তিনি রবীন্দ্র সঙ্গীতে ডিগ্রী লাভ করেন। ১৯৬৫ সালে তিনি হাওয়াইয়ান বিশ্ববিদ্যালয় থেকে মেরিট অন প্রোডাকশন শীর্ষক কোর্স সম্পন্ন করেন। আতিকুল ১৯৫৯ সালে ঢাকার বুলবুল ললিতকলা একাডেমিতে শিক্ষক হিসেবে যোগ দেন এবং দীর্ঘদিন বুলবুল ললিতকলা একাডেমির সাথে যুক্ত ছিলেন। তিনি ১৯৬৫ সালের পর একাডেমির প্রযোজনা বিভাগের অধিকর্তা পদে উন্নীত হন। ১৯৬৯ সালের গণঅভ্যুত্থানের সময় তিনি বিক্ষুদ্ধ শিল্পী সমাজ সংগঠনের অন্যতম সংগঠক ছিলেন এবং ১৯৭১ সালে বাংলাদেশের স্বাধীনতা যুদ্ধের সময় আলতাফ মাহমুদের সহযোগিতায় গোপনে শিল্পীদের সংগঠিত করেন। বুলবুল ললিতকলা একাডেমির প্রযোজনায় তার পরিচালিত নৃত্যনাট্যের মধ্যে হাজার তারের বীণা, বাদল বরিষণে, চিত্রাঙ্গদা, রাজপথ-জনপদ উল্লেখযোগ্য। ১৯৭৫ সালের ২ এপ্রিল তিনি ঢাকায় মৃত্যুবরণ করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৮, আইএসবিএন ৯৭৮-৮১-৭৯৫৫-১৩৫-৬ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৯।
তিলো পা

তিলো পা বা তিলোপাদ (৯৮৮–১০৬৯) একজন বৌদ্ধ মহাসিদ্ধ ছিলেন যিনি মহামুদ্রা পদ্ধতি উদ্ভব করেন। তিলো পার জন্ম বঙ্গদেশের চাটিভাভো বা অধুনা চট্টগ্রামে এক ব্রাহ্মণ বা রাজপরিবারে হয় বলে অনুমান করা হয়। বৌদ্ধ ধর্মের প্রতি আকৃষ্ট হয়ে তিনি ধীরে ধীরে বৌদ্ধ সন্ন্যাস ধর্ম গ্রহণ করেন। ভারতের বিভিন্ন অঞ্চল ঘুরে তিনি বিভিন্ন বৌদ্ধ পন্ডিতদের কাছে শিক্ষালাভ করেন। তিনি সর‍্য পার নিকট হতে চন্ডালী, নাগার্জুনের নিকট হতে প্রভাশ্বর, কম্বলাম্বর পার নিকট হতে স্বপ্নদর্শন, ইন্দ্রভূতির নিকট হতে প্রজ্ঞার শিক্ষা লাভ করেন। এছাড়া তিনি সুখসিদ্ধি ও মাতঙ্গী নামক দুই বৌদ্ধ ভিক্ষুণীর নিকট হতেও শিক্ষা লাভ করেন। তিলো পা তার শিষ্য নারো পাকে মহামুদ্রা পদ্ধতির শিক্ষা দান করেন। এছাড়াও তিনি উপদেশের ছয়টি শব্দ বলে যান। এই উপদেশের প্রকৃত সংস্কৃত রচনাটি বর্তমানে কোনো অস্তিত্ব নেই। একমাত্র তিব্বতী ভাষায় গ্নাদ-ক্যি-গ্জের-দ্রুগ (ওয়াইলি: gnad kyi gzer drug) নামে এই উপদেশ পাওয়া যায়। এই ছয়টি উপদেশ তিব্বতী ভাষায় ও তার বাংলা প্রতিশব্দ নিম্নে দেওয়া হল। The Life of the Mahasiddha Tilopa by Chos-Kyi Blo-Gros Marpa "Kagyu Lineage History: Tilopa"। ২৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৩।  "The Life of Tilopa and the Ganges Mahamudra" Tsele Natsok Rangdröl (tr. Erik Pema Kunsang), Lamp of Mahamudra: The Immaculate Lamp that Perfectly and Fully Illuminates The Meaning of Mahamudra, The Essence of All Phenomena, Boston & Shaftesbury: Shambhala, 1989, p. 72 and n. 18. An English translation of "The Ganges Mahamudra"
আনন্দচন্দ্র নন্দী

বহু আধ্যাত্মিক গানের রচয়িতা আনন্দচন্দ্র নন্দী ব্রাহ্মণবাড়িয়া জেলার কালিকচ্ছ গ্রামে জন্মগ্রহণ করেন। তার জন্ম ও মৃত্যু তারিখ অজ্ঞাত। সাধক আনন্দ স্বামী নামে তিনি সুপরিচিত এই গীতিকারের রচিত গান বাংলাদেশে বহুল প্রচলিত। ব্রাহ্মণবাড়িয়ার সাতমোড়া গ্রামের প্রসিদ্ধ সাধক মনোমোহন দত্ত তার শিষ্য। "কৈলাসচন্দ্র সসিংহ ও তাাঁর সৃসিৈর্ম : এৈসি অনুসন্ধান" (পিডিএফ)।
আনন্দমোহন বসু

আনন্দমোহন বসু (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন বাঙালি রাজনীতিবিদ এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক হিন্দুধর্মে দীক্ষিত হয়েছিলেন। আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। কিন্তু তার জন্ম হয় ময়মনসিংহেই। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন। ১৮৭৪ সাল থেকে তিনি আইন ব্যবসা শুরু করেছিলেন। আনন্দমোহন বসু ১৮৮৪, ১৮৯০ এবং ১৮৯৫ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯০৫ সালের বঙ্গভঙ্গের তীব্র বিরোধিতা করেন। ময়মনসিংহ শহরে ময়মনসিংহ ইনস্টিটিউশন নামে বিদ্যালয় স্থাপন করেন (১৮৮৩), বর্তমানে এটি আনন্দ মোহন কলেজ, ময়মনসিংহ নামে পরিচিত এবং তিনি ময়মনসিংহে সিটি কলেজিয়েট স্কুল প্রতিস্থা করেন।। শিবনাথ শাস্ত্রীর সহযোগিতায় কলকাতায় সিটি স্কুল প্রতিষ্ঠা করেন (১৮৭৯)। এটি এখন আনন্দমোহন কলেজ (কলকাতা) নামে পরিচিত। কলকাতায় বঙ্গ মহিলা বিদ্যালয় স্থাপনে গুরুত্বপূর্ণ ভূমিকা পালন করেন (১৮৭৬)। আনন্দমোহন বসু - বাংলাপিডিয়া নিবন্ধ; লেখক - সিরাজুল ইসলাম। প্রথম অণুচ্ছেদের নিচ থেকে দ্বিতীয় লাইন
২০০২ রঘুনাথ মন্দির জঙ্গি হামলা

২০০২ রঘুনাথ মন্দির জঙ্গি হামলা বলতে ভারতের জম্মুতে অবস্থিত রঘুনাথ মন্দিরে ২০০২ সালে ঘটে যাওয়া দুটি আত্মঘাতী জঙ্গি হামলার ঘটনাকে বোঝায়। মন্দিরটি হিন্দু দেবতা রামের মন্দির। মন্দিরটি ১৮৬০ সালে রাজা রণবীর সিং নির্মাণ করিয়েছিলেন। ২০০২ সালের ৩০ মার্চ দুজন আত্মঘাতী জঙ্গি মন্দিরে হামলা চালায়। এই হামলায় ৩ জন নিরাপত্তা রক্ষী সহ মোট ১১ জন মারা যান এবং ২০ জন আহত হন। সকাল ১০টা ২০ মিনিট নাগাদ এই হামলার ঘটনাটি ঘটে। ওই সময় জঙ্গিরা এসে রক্ষীদের গুলি করে হত্যা করে। তারপর তারা মন্দিরে ঢুকে গিয়ে একটি গ্রেনেড ছোঁড়ে এবং দর্শনার্থীদের উপর এলোপাথাড়ি গুলি বর্ষণ করে। কার্তুজ ফুরিয়ে গেলে একজন হামলাকারী নিজের শরীরে লাগানো আত্মঘাতী বোমাটি ফাটিয়ে দেয়। ভারতের তৎকালীন বিদেশ মন্ত্রী ওমর আবদুল্লা জঙ্গি হামলার জন্য পাকিস্তানকে দায়ী করেন। তিনি সীমান্ত থেকে সেনা প্রত্যাহারের সম্ভাবনার কথা উড়িয়ে দেন ও বলেন, ইসলামাবাদ সীমান্তে নজরদারির জন্য কিছুই করেনি। ২০০২ সালেরই ২৪ নভেম্বর রঘুনাথ মন্দিরে দ্বিতীয়বার আত্মঘাতী জঙ্গি হামলার ঘটনা ঘটে। এই সময় দুজন জঙ্গি মন্দিরের মধ্যে ঢুকে ১৪ জন দর্শনার্থীকে হত্যা করে। এই ঘটনায় ৪৫ জন আহত হন। প্রত্যক্ষদর্শীরা জানিয়েছেন, জঙ্গিরা মন্দিরে ঢুকে গ্রেনেড ছোঁড়ে ও এলোপাথারি গুলি চালায়। ভারত এই বিস্ফোরণের জন্য পাকিস্তানি জঙ্গি গোষ্ঠী লস্কর-ই-তৈবাকে দায়ী করে। ভারতের তৎকালীন উপ-প্রধানমন্ত্রী লালকৃষ্ণ আডবাণী লস্কর-ই-তৈবার নেতা হাফিজ মুহাম্মদ সইদকে ছেড়ে দেওয়ার জন্য পাকিস্তানকে এই হামলায় অভিযুক্ত করেন। সেন্ট্রাল রিজার্ভ পুলিশ ফোর্স রক্ষী যতীন্দ্রনাথ রাই, অ্যাসিস্ট্যান্ট কম্যান্ডার দেব সিং, হেড কনস্টেবল ই. জি. রাও, হেড কনস্টেবল টি. এ. সিং, এবং নিহত কনস্টেবল কে. কে. পাণ্ডে এই সংঘর্ষে বিশেষ কৃতিত্ব দেখিয়েছিলেন। কে. কে. পাণ্ডেকে মরণোত্তর রাষ্ট্রপতি পুলিশ শৌর্য পদক দেওয়া হয়। অন্যদের পুলিশ শৌর্য পদক দেওয়া হয়। J&K: Court acquits 6 in Raghunath temple attack case, rediff.com, 2006-10-31 Foreign ultras storm Raghunath Temple, The Tribune, 2001-03-31 Omar Abdullah blames Pak. for Raghunath temple attack ওয়েব্যাক মেশিনে আর্কাইভকৃত ২৯ নভেম্বর ২০০৪ তারিখে, The Hindu, 2002-04-02 Heavy firing at Kashmir temple, CNN, 2002-11-24 10 Killed in Attack on Temple in Kashmir, The New York Times, 2002-11-25 Kashmir temples hit by gunbattles, BBC, 2002-11-25 Kashmir temple reopens, BBC, 2002-11-27 Raghunath Temple attacked, 12 dead, The Tribune, 2002-11-24 Terrorists attack Jammu temples, 12 dead, The Times of India, 2002-11-24 Security Increased in Jammu City Following Attack on Hindu Temple ওয়েব্যাক মেশিনে আর্কাইভকৃত ২০০৮-০৯-১৫ তারিখে, Voice of America, 2002-11-25 Printed in The Gazette of India, 17 December 2005 http://www.jeanpaulleblanc.com/India.htm ওয়েব্যাক মেশিনে আর্কাইভকৃত ২১ অক্টোবর ২০১৩ তারিখে Orders, Decorations and Medals সন্ত্রাসবাদ প্রবেশদ্বার In pictures: Kashmir temple attack, BBC, 220-11-25 Website of the Temple
কাওরু মারুইয়ামা

কাওরু মারুইয়ামা (ইংরেজি: Maruyama Kaoru, জাপানি: 丸山 薫; ৮ই জুন, ১৮৯৯ – ২১শে অক্টোবর, ১৯৭৪) ছিলেন একজন জাপানী কবি। তিনি প্রথমে টোকিও এবং পরে আইচি বিশ্ববিদ্যালয়ে অধ্যাপনা করেন। কিছুদিন "চার ঋতু" সাহিত্য পত্রিকার সম্পাদক ছিলেন। "দশ বছর", "পরীর দেশ", "ফুলের হৃদয়" তার পরিণত কাব্যগ্রন্থ। কখনো কখনো তাকে সমুদ্রের কবি হিসেবেও চিহ্নিত করা হয়। তার নির্বাচিত রচনাবলী রবার্ট এপ ইংরেজিতে অনুবাদ করেছেন। অসিত সরকার, তৃতীয় বিশ্বের শ্রেষ্ঠ কবিতা; নাথ ব্রাদার্স; কলকাতা; ফেব্রুয়ারি, ১৯৯৬; পৃষ্ঠা-৫০।
ভীমরাজ

ভীমরাজ (বৈজ্ঞানিক নাম: "Dicrurus paradiseus") ডাইক্রুরিডি পরিবারের সদস্য ফিঙে পাখির আরেকটি প্রজাতি। বাংলাদেশের খুলনা-বাগেরহাট অঞ্চলে এরা সিংহরাজ বলে পরিচিত। অনেকে একে রাজফিঙ্গে বা ধীরাজ নামেও ডাকে। এদের কণ্ঠস্বর কর্কশ। ডাকে অনেকটা চেক-চেক-চিউক-ক্যাঁচ-চ্যাঁক সুরে। অন্য প্রজাতির পাখির স্বর নকল করতে পারে এরা। ভীমরাজ লম্বায় প্রায় ৩২-৩৫ সেন্টিমিটার ও ওজনে ১২০ গ্রাম। লেজের দৈর্ঘ্য ১৫ সেন্টিমিটার এবং লেজের বাইরের পালক ৪৮ সেন্টিমিটার। লম্বা লেজের বাহির পালক দুটির শেষ প্রান্তে রয়েছে প্যাঁচানো উজ্জ্বল কালো ফিতা বা র‌্যাকেট। এদের গায়ের পালক নীলাভ কালো। ডানার তলায় সামান্য সাদা ছোপ। চোখের মণি লাল। মাথার সামনে ঝুঁটি রয়েছে। ঠোঁট ও পা কালো। স্ত্রী-পুরুষ দেখতে একই রকম। অপ্রাপ্ত বয়স্ক পাখিদের মাথায় ঝুঁটি থাকে না এবং লেজের ডগার বাড়তি পালকও থাকে না। বয়স বাড়ার সঙ্গে সঙ্গে এসব গজায়। ভীমরাজ পাখির প্রধান খাবার কীটপতঙ্গ। এরা সাধারণত উড়ন্ত পোকামাকড় খায়। পোকা-মাকড় দেখলে ছোঁ মেরে শিকার ধরে। উড়ন্ত উঁইপোকা উড়ে উড়ে শিকার করতে দেখা যায়। ফুলের মধু বা নির্যাসও মাঝে মাঝে খেতে পারে এরা॥ ভীমরাজ সব প্রাকৃতিক বন, ম্যানগ্রোভ বন ও বাঁশবনে থাকে। এরা একাকী বা জোড়ায় থাকে বা ছোট ছোট দলে বিচরণ করতে স্বাচ্ছন্দ্যবোধ করে॥ ফেব্রুয়ারি-আগস্ট প্রজনন-কাল। গাছের উঁচু শাখায় সরু শিকড়-বাকড় দিয়ে পেয়ালা আকৃতির বা বাটির মতো বাসা বানায়। বাসার উপকরণ হিসাবে ব্যবহার করে ঘাস, সরু কাঠি, মাকড়সার জাল। বাসা বানানো হলে বাইরের দিকে শ্যাওলা দিয়ে লেপ্টে দেয়। স্ত্রী পাখি পাটকিলে রঙের ডিম পাড়ে। ডিম পাড়ে ৩-৪টি। ডিম ফোটে ১৫-২১ দিনে॥ With growing outer tail feathers (Western Ghats, Kerala In central India (Nagpur) BirdLife International (২০১২)। "Dicrurus paradiseus"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নাম তার সিংহরাজ, আ ন ম আমিনুর রহমান, দৈনিক প্রথম আলো। ঢাকা থেকে প্রকাশের তারিখ: নভেম্বর ১৯, ২০১৩ খ্রিস্টাব্দ। বাহারি লেজ আছেভীমরাজের ওয়েব্যাক মেশিনে আর্কাইভকৃত ১৬ মার্চ ২০১৩ তারিখে, আলম শাইন, দৈনিক ইত্তেফাক। ঢাকা থেকে প্রকাশের তারিখ: ১০ মার্চ ২০১৩ খ্রিস্টাব্দ। পাখি প্রবেশদ্বার Internet Bird Collection ওয়েব্যাক মেশিনে আর্কাইভকৃত ১৮ ডিসেম্বর ২০১০ তারিখে
শ্যামপুকুর বাটী

শ্যামপুকুর বাটী হল রামকৃষ্ণ মঠ ও মিশনের একটি শাখাকেন্দ্র। এটি একটি হিন্দু মঠ ও জাদুঘর। শ্যামপুকুর বাটী উত্তর কলকাতার শ্যামপুকুর অঞ্চলে অবস্থিত। ১৮৮৫ সালে দুই মাস রামকৃষ্ণ পরমহংস এই বাড়িতে অবস্থান করেছিলেন। ক্যান্সার ধরা পড়ার পর কলকাতায় থেকে চিকিৎসা করানোর জন্য ২ অক্টোবর তিনি এই বাড়িতে আসেন। ১১ ডিসেম্বর তিনি এই বাড়ি ছেড়ে যান কাশীপুর উদ্যানবাটীতে। রামকৃষ্ণ পরমহংসের সঙ্গে সারদা দেবী, স্বামী বিবেকানন্দ (সেই সময় নরেন্দ্রনাথ দত্ত নামে পরিচিত) ও অন্যান্য শিষ্যরাও এই বাড়িতে থাকতেন। ১৮৮৫ সালের ৬ নভেম্বর ছিল কালীপূজা। রামকৃষ্ণ পরমহংস সেইদিন রাতে কালীপূজার আয়োজন করতে বলেছিলেন। সমস্ত উপাচার জোগাড়ের পরও তিনি কালীপূজা করছেন না দেখে গিরিশচন্দ্র ঘোষ প্রমুখ শিষ্যরা তাঁর শরীরেই কালীর পূজা করেন। এই সময় তিনি উঠে দাঁড়িয়ে কালীর মতো বর ও অভয় মুদ্রা প্রদর্শন করেছিলেন। রামকৃষ্ণ ভক্তমণ্ডলীতে এই ঘটনা "বরাভয় লীলা" নামে পরিচিত। বর্তমানে রামকৃষ্ণ মিশন এই বাড়িটি অধিগ্রহণ করেছেন। বর্তমানে শ্যামপুকুর বাটী বেলুড় মঠের অধীনস্থ একটি মঠকেন্দ্র ও রামকৃষ্ণ মন্দির। যে ঘরে রামকৃষ্ণ পরমহংস থাকতেন, সেই ঘরটি এখন ঠাকুরঘর হিসেবে ব্যবহৃত হয়। যে ঘরে সারদা দেবী থাকতেন, সেই ঘরটিকেও ঠাকুরঘরে রূপান্তরিত করা হয়েছে। এই বাড়িতে তাঁর ব্যবহৃত কিছু জিনিস ও কয়েকটি চিত্র রাখা আছে। অন্যান্য জিনিসের সঙ্গে রয়েছে সেই ক্যামেরার কয়েকটি অংশ, যেটি দিয়ে প্রথম রামকৃষ্ণ পরমহংসের ছবি তোলা হয়েছিল। Belur Math Pilgrimage, Swami Ashutoshananda, Sri Ramakrishna Math, Chennai, p. 97-99 Dutta, Swapan। "Ramakrishna relics - Museum at Sage Residence"। The Telegraph, 23 October 2006। সংগ্রহের তারিখ ২০০৭-১০-১০।